Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 170/12/8802	Košice I, 24.7.2012
EEČ : 2-63-151-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde v dobe od mesiaca december 2011 až doposiaľ si neplní svoju vyživovaciu povinnosť voči svojmu synovi Kevinovi Mizerovi, nar. XXXXX, hoci mu táto  vyplýva priamo zo zákona o rodine č. 36/2005 Z. z. a z rozsudku Okresného súdu XXXXX II, sp. zn. 42C/67/2010 zo dňa 16.09.2010, právoplatný dňa 30.11.2010, v ktorom je zaviazaný prispievať na jeho výživu sumou 100,-€ mesačne vždy do 20-teho dňa v mesiaci vopred k  rukám  matky  XXXXX, čím  mu  takto  dlhuje  výživné  vo  výške  400,-€
lebo zanikla trestnosť činu
Odôvodnenie:
	Policajný orgán OO PZ XXXXX-XXXXX uznesením sp. zn. ORP-1161/SM-KE-2012 zo dňa 19.03.2012 začal trestné stíhanie a následne uznesením zo dňa 20.03.2012 vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ku ktorému malo dôjsť tak, ako je to uvedené vo výrokovej časti tohto uznesenia..
	
V danej veci podala dňa 14.03.2012 XXXXX, nar. 05.06.1991 trestné oznámenie na svojho bývalého manžela XXXXX, pre neplatenie výživného a to za obdobie od decembra 2011 až doposiaľ. 

Do spisu bol zabezpečený predmetný rozsudok  Okresného súdu XXXXX II sp. zn. 42C 67/2010 zo dňa 16.09.2010, rodný list dieťaťa, správy o obvinenom, pracovná zmluva, evidenciu priestupkov a odpis z registra trestov.

Súčasťou spisu je výsluch poškodenej na čl. 11-12, v ktorom uviedla, že dňa 02.04.2012 jej obvinený XXXXX osobne odovzdal sumu 100,-€ ( splátka výživného za december 2011 ) a dňa 16.04.2012 jej dedo obvineného XXXXX odovzdal sumu 300,-€ ( splátka výživného za január až marec 2012 ), teda  uhradil celé dlžné výživné.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od doručenia tohto uznesenia na Okresnú prokuratúru                                      XXXXX I. Sťažnosť má odkladný účinok.

Mgr. Jozef Stanko
prokurátor